***EGER MEGYEI JOGÚ VÁROS*** ***ÖNKORMÁNYZATA KÖZGYŰLÉSE***

***RENDELETEINEK ÉS NYÍLT ÜLÉSŰ***

***HATÁROZATAINAK***

***TÁRA***

***2024. október 7. szám***

**R E N D E L E T E K**

|  |  |  |  |  |
| --- | --- | --- | --- | --- |
| *20/2024. (X.30.) önk. rendelete* |  | *az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról* |  | *4. oldal* |
|  |  |  |  |  |
| *21/2024. (X.30.) önk. rendelete* |  | *szociális célú tűzifa támogatás megállapításáról szóló 15/2021. (VI. 11.) önkormányzati rendelet módosításáról* |  | *5. oldal* |
|  |  |  |  |  |
|  |  |  |  |  |
| ***H A T Á R O Z A T O K*** | | | | |
|  |  |  |  |  |
| *336/2024. (X.29.) közgyűlési hat.*  *337/2024. (X.29.) közgyűlési hat.* |  | *a Közbeszerzési Bíráló Bizottság és az Önkormányzati Közbeszerzési Döntéshozó Bizottság személyi összetételére* |  | *6. oldal* |
|  |  |  |  |  |
| *338/2024. (X.29.) közgyűlési hat.*  *339/2024. (X.29.) közgyűlési hat.* |  | *a KEVIKO Prevenció Védőnői Szolgáltató Kft. 2024. évi üzleti tervének I. negyedéves és I. féléves teljesüléséről* |  | *6. oldal* |
|  |  |  |  |  |
| *340/2024. (X.29.) közgyűlési hat.*  *341/2024. (X.29.) közgyűlési hat.*  *342/2024. (X.29.) közgyűlési hat.* |  | *az önkormányzati fenntartású óvodák 2023/2024. nevelési évben végzett feladatairól* |  | *7. oldal* |
|  |  |  |  |  |
| *343/2024. (X.29.) közgyűlési hat.*  *344/2024. (X.29.) közgyűlési hat.*  *345/2024. (X.29.) közgyűlési hat.* |  | *az önkormányzati fenntartású óvodák 2024/2025. nevelési évre szóló munkaterveiről* |  | *8. oldal* |
|  |  |  |  |  |
| *346/2024. (X.29.) közgyűlési hat.*  *347/2024. (X.29.) közgyűlési hat.* |  | *a Ney Ferenc Óvoda, valamint a Dobó Katica Bölcsőde vagyonkezelési szerződéseinek módosításáról* |  | *9. oldal* |
|  |  |  |  |  |
| *348/2024. (X.29.) közgyűlési hat.* |  | *a Koordináta Sportegyesület „A kezek összeérnek” elnevezésű történelmi verseny működési célú támogatásának elszámolásáról* |  | *10. oldal* |
|  |  |  |  |  |
| *349/2024. (X.29.) közgyűlési hat.* |  | *a Belső Ellenőrzés 2023. évi munkájáról* |  | *10. oldal* |
|  |  |  |  |  |
| *350/2024. (X.29.) közgyűlési hat.* |  | *Eger Megyei Jogú Város Önkormányzata 2024. évi belső ellenőrzési tervének módosítására* |  | *10. oldal* |
|  |  |  |  |  |
| *351/2024. (X.29.) közgyűlési hat.* |  | *az Eger és Körzete Hulladékkezelő és Szolgáltató Nonprofit Közhasznú Kft-vel kapcsolatos döntésről* |  | *12. oldal* |
|  |  |  |  |  |
| *352/2024. (X.29.) közgyűlési hat.* |  | *a Kertész utcai parkolóház megbízási szerződése 1. számú mellékletének módosításáról* |  | *12. oldal* |
|  |  |  |  |  |
| *353/2024. (X.29.) közgyűlési hat.* |  | *nem lakáscélú üzlethelyiséget érintő bérleti jogviszony közös megegyezéssel való megszüntetésére* |  | *13. oldal* |
|  |  |  |  |  |
| *354/2024. (X.29.) közgyűlési hat.* |  | *ingatlan elidegenítéséről* |  | *14. oldal* |
|  |  |  |  |  |
| *355/2024. (X.29.) közgyűlési hat.*  *356/2024. (X.29.) közgyűlési hat.* |  | *az Érsek u. 10. sz. alatti műterem és a Dobó u. 13. sz. alatti ingatlan kedvezményes használatba adásáról* |  | *17. oldal* |
|  |  |  |  |  |
| *357/2024. (X.29.) közgyűlési hat.*  *358/2024. (X.29.) közgyűlési hat.*  *359/2024. (X.29.) közgyűlési hat.* |  | *önkormányzati bérlakásokra vonatkozó bérlőkijelölési jog meghosszabbításáról* |  | *18. oldal* |
|  |  |  |  |  |
| *360/2024. (X.29.) közgyűlési hat.* |  | *a 309/2024. (X.03.) közgyűlési határozat módosítására* |  | *19. oldal* |
|  |  |  |  |  |
| *361/2024. (X.29.) közgyűlési hat.* |  | *a 262/2024. (VI.27.) közgyűlési határozat módosításáról* |  | *20. oldal* |
|  |  |  |  |  |
| *362/2024. (X.29.) közgyűlési hat.* |  | *a Bursa Hungarica Felsőoktatási Önkormányzati Ösztöndíjpályázat 2025. évi fordulójához történő csatlakozásról* |  | *20. oldal* |
|  |  |  |  |  |
| *363/2024. (X.29.) közgyűlési hat.* |  | *a nemzetiségi önkormányzatokkal kötött együttműködési megállapo-dások felülvizsgálatáról* |  | *20. oldal* |
|  |  |  |  |  |
|  |  |  |  |  |
| *364/2024. (X.29.) közgyűlési hat.* |  | „Hírességek” emléktábla adományo-zása |  |  |
|  |  |  |  |  |
| *365/2024. (X.29.) közgyűlési hat.*  *- tól*  *375/2024. (X.29.) közgyűlési hat.* |  | települési támogatások ellen benyújtott fellebbezésekről |  |  |
|  |  |  |  |  |
| ***Ezen határozatokat a Közgyűlés zárt ülésen hozta, így azokat a Határozatok Tára nem tartalmazza.*** | | | | |

***Eger Megyei Jogú Város Önkormányzata Közgyűlésének***

***20/2024. (X.30.) önkormányzati rendelete***

***az önkormányzat vagyonáról és a vagyongazdálkodásról***

***szóló 33/2022. (XI.25.) önkormányzati rendelet módosításáról***

Eger Megyei Jogú Város Önkormányzatának Közgyűlése Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**Módosuló rendelkezések**

**1. §** Az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 3. melléklete helyébe a 2. számú melléklet lép.

**Záró rendelkezések**

**2. §** Ez a rendelet a kihirdetését követő napon lép hatályba.

**Vágner Ákos Dr. Barta Viktor**

polgármester jegyző

*/A 2. melléklet a jegyzőkönyv mellékletét képezi./*

***Eger Megyei Jogú Város Önkormányzata Közgyűlésének***

***21/2024. (X.30.) önkormányzati rendelete***

***a szociális célú tűzifa támogatás megállapításáról szóló 15/2021. (VI. 11.) önkormányzati rendelet módosításáról***

Eger Megyei Jogú Város Önkormányzata Közgyűlése Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

Eger Megyei Jogú Város Önkormányzata Közgyűlésének a szociális célú tűzifa támogatás megállapításáról szóló 15/2021. (VI. 11.) önkormányzati rendelete 1. § (3) bekezdése helyébe a következő rendelkezés lép:

„(3) A rászoruló személyeknek, családoknak adható természetbeni támogatást alkalmanként 50.000 Ft összegben, utalvány formájában biztosítja az önkormányzat.”

1. **§**

Ez a rendelet kihirdetését követő napon lép hatályba, és a hatályba lépést követő napon hatályát veszti.

**Vágner Ákos Dr. Barta Viktor**

polgármester jegyző

**336/2024. (X.29.) közgyűlési határozat**

Eger Megyei Jogú Város Önkormányzata Közgyűlése a **Közbeszerzési Bíráló Bizottság** tagjainak:

1. Hrabóczky Zsolt

2. Gömöri László

3. Domán Dániel

4. Bódi Zsolt

képviselőket választja meg.

**Felelős:** Dr. Nagy-Holló Eszter Jogi Irodavezető

**Határidő**: azonnal

**337/2024. (X.29.) közgyűlési határozat**

Eger Megyei Jogú Város Önkormányzata Közgyűlése az **Önkormányzati Közbeszerzési Döntéshozó Bizottság** tagjainak:

1. Dr. Rák Sándorné

2.Gál Judit

3. Csákvári Antal

4. Huszti Péter

5. Bognár Ignác

6. Pál György

képviselőket választja meg, valamint az ÖKDB elnöke a Közbeszerzési Szabályzat alapján Vágner Ákos polgármester.

**Felelős:** Dr. Nagy-Holló Eszter Jogi Irodavezető

**Határidő**: azonnal

**338/2024. (X.29.) közgyűlési határozat**

Eger Megyei Jogú Város Önkormányzata Közgyűlése elfogadja a KEVIKO Prevenció Védőnői Szolgáltató Kft. 2024. I. negyedévéről készített beszámolóját 7 345 ezer forint adózás előtti eredménnyel.

**Felelős:** Vágner Ákos Polgármester

Jegyző megbízásából

Juhász Éva Vagyongazdálkodási Iroda vezetője

Kovácsné Daruháti Judit ügyvezető,

KEVIKO Prevenció Kft.

**Határidő:** 2024. október 29.

**339/2024. (X.29.) közgyűlési határozat**

Eger Megyei Jogú Város Önkormányzata Közgyűlése elfogadja a KEVIKO Prevenció Védőnői Szolgáltató Kft. 2024. I. félévéről készített beszámolóját 13 780 ezer forint adózás előtti eredménnyel.

**Felelős:** Vágner Ákos Polgármester

Jegyző megbízásából

Juhász Éva Vagyongazdálkodási Iroda vezetője

Kovácsné Daruháti Judit ügyvezető,

KEVIKO Prevenció Kft.

**Határidő:** 2024. október 29.

**340/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Benedek Elek Óvoda 2023/2024. nevelési évben végzett feladatairól szóló értékelését az 1. számú melléklet alapján elfogadja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A nevelési évről szóló értékelés a jegyzőkönyv mellékletét képezi./*

**341/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Szivárvány Óvoda 2023/2024. nevelési évben végzett feladatairól szóló értékelését a 2. számú melléklet alapján elfogadja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A nevelési évről szóló értékelés a jegyzőkönyv mellékletét képezi./*

**342/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Egri Kertvárosi Óvoda 2023/2024. nevelési évben végzett feladatairól szóló értékelését a 3. számú melléklet alapján elfogadja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A nevelési évről szóló értékelés a jegyzőkönyv mellékletét képezi./*

**343/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Szivárvány Óvoda 2024/2025. nevelési évre szóló munkatervét az 1. számú melléklet alapján jóváhagyja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A 2024/2025. nevelési évre szóló munkaterv a jegyzőkönyv mellékletét képezi./*

**344/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Egri Kertvárosi Óvoda 2024/2025. nevelési évre szóló munkatervét a 2. számú melléklet alapján jóváhagyja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A 2024/2025. nevelési évre szóló munkaterv a jegyzőkönyv mellékletét képezi./*

**345/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat fenntartásában működő Benedek Elek Óvoda 2024/2025. nevelési évre szóló munkatervét a 3. számú melléklet alapján jóváhagyja.

**Felelős:** Vágner Ákos polgármester megbízásából:

Dr. Kormos Ádám Kabinet Iroda irodavezető

**Határidő:** 2024. november 30.

*/A 2024/2025. nevelési évre szóló munkaterv a jegyzőkönyv mellékletét képezi./*

**346/2024. (X.29.) közgyűlési határozat**

Eger Megyei Jogú Város Önkormányzata Közgyűlése akképpen dönt, hogy az egri belterületi 8999/20 hrsz-ú, természetben az Eger, Ifjúság u. 9. szám alatt lévő, 8 823 m2 alapterületű, „kivett bölcsőde” besorolású ingatlanra vonatkozóan a vagyonkezelési hányad arányokat módosítja az Egri Kertvárosi Óvoda Ney Ferenc tagóvodája javára a mellékelt alaprajz szerinti 11,91 m2 területű, tálalókonyha funkciójú ingatlanrésszel, mellyel egyidejűleg a Dobó Katica Bölcsőde területe és vagyonkezelési hányad aránya az ingatlanra vonatkozóan ugyanekkora mértékben csökken. A Közgyűlés felhatalmazza a Polgármestert a két intézmény vonatkozásában a vagyonkezelési szerződésmódosítások aláírására.

**Felelős**: Vágner Ákos polgármester,

a Jegyző megbízásából

a Jogi és Hatósági Iroda irodavezetője

**Határidő**: 2024. november 30.

**347/2024. (X.29.) közgyűlési határozat**

Eger Megyei Jogú Város Önkormányzata Közgyűlése elrendeli az Egri Kertvárosi Óvodánál (I. fejezet 4. címszám) kötelező feladat személyi juttatások 1.071.570 Ft-os, a munkáltatót terhelő járulékok és szociális hozzájárulási adó 139.304 Ft-os csökkentését a V/7/-/5/K További végzettség miatti illetménynövelés és kettős bérigény tartaléka egyidejű emelésével, továbbá Eger Megyei Jogú Város Önkormányzatának Közgyűlése elrendeli az Egri Kertvárosi Óvodánál (I. fejezet 4. címszám) kötelező feladat) kötelező feladat engedélyezett egyéb létszámának 1 fővel történő csökkentését 2024. szeptember 1-től.

**Felelős**: Vágner Ákos polgármester,

a Jegyző megbízásából

a Gazdasági Iroda irodavezetője

**Határidő**: 2024. november 30.

**348/2024. (X.29.) közgyűlési határozat**

Eger Megyei Jogú Város Önkormányzata Közgyűlése elfogadja a Koordináta Sportegyesület (székhelye: 3300 Eger, Ifjúság u. 2.) „A kezek összeérnek” elnevezésű történelmi verseny céljára 2024. évre nyújtott 100.000 Ft, azaz Egyszázezer forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. október 29.

**349/2024. (X.29.) közgyűlési határozat**

Eger Megyei Jogú Város Önkormányzata Közgyűlése jóváhagyja a 2023. évi Összefoglaló éves belső ellenőrzési jelentést.

**Felelős:** Dr. Barta Viktor

Eger Megyei Jogú Város jegyzője

**Határidő:** 2024. október 31.

**350/2024. (X.29.) közgyűlési határozat**

Eger Megyei Jogú Város Közgyűlése jóváhagyja Eger Megyei Jogú Város Önkormányzata és Polgármesteri Hivatala 2024. évi belső ellenőrzési tervének 2. módosítását.

**Felelős**: Dr. Barta Viktor

Eger Megyei Jogú Város jegyzője

**Határidő**: 2024. október 31.



**351/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 42. § (1) bekezdése a) pontja alapján felkéri az EVAT Egri Vagyonkezelő és Távfűtő Zrt. vezérigazgatóját, hogy az Eger és Körzete Hulladékkezelő és Szolgáltató Nonprofit Közhasznú Kft. ügyvezetője vonatkozásában Eged István Renátó (születési hely, idő: ……………………….……, anyja neve: …………………..) megválasztását támogassa, személyi díjazás nélküli megbízási jogviszonyban, 3 éves határozott időtartamra, 2024. november 01. napjától 2027. október 31. napjáig tartó időszakra.

**Felelős:** Dr. Bánhidy Péter vezérigazgató, EVAT Zrt.

**Határidő:** 2024. november 30.

**352/2024. (X.29.) közgyűlési határozat**

Eger Megyei Jogú Város Önkormányzata Közgyűlése hozzájárulását adja ahhoz, hogy az EMJV Önkormányzata és az EVAT Zrt. között létrejött megbízási szerződés 1. számú mellékletét a szerződő felek akként módosítsák, hogy a Normál bérlet ára egységesen bruttó 7.000,-Ft/30 nap/gépjármű díj ellenében, továbbá az Éves bérlet ára egységesen bruttó 70.000,-Ft/év/gépjármű. A parkolási díjak érvényességi ideje 2024. november 1.-2025. április 30. A megbízási szerződést a szerződő felek 2025. áprilisában újra tárgyalják. Eger Megyei Jogú Város Önkormányzata Közgyűlése felhatalmazza a Polgármestert a megbízási szerződés 1. számú mellékletének módosítására és annak aláírására.

**Felelős:** Vágner Ákos polgármester megbízásából

Dr. Nagy-Holló Eszter Jogi és Hatósági Iroda vezetője

**Határidő:** 2024. október 31.

1. sz. melléklet

**Érvényes parkolási díjak**

2024. november 01. napjától 2025. április 30. napjáig

1. Parkolási bruttó alapdíj minden nap: **300,- Ft/óra**;

(minden megkezdett óra egésznek számít)

1. Bérletrendszer:

|  |  |  |  |
| --- | --- | --- | --- |
| **Bérlet típusa** | **Időtartam** | **Érvényességi idő** | **Bruttó Díj** |
| **Normál bérlet** | **30 nap** | **00.00 - 24.00** | **7.000 Ft** |
| Turista bérlet | 4 nap | 00.00 - 24.00 | 5.000 Ft |
| **Éves bérlet** | **360 nap** | **00.00 - 24.00** | **70.000 Ft** |

A Parkolóház bérlethez tartozó belépőkártya díja: bruttó 2 500,- Ft/db

A belépőkártya meghibásodása, elvesztése esetén a kártya bruttó 2 500,- Ft díj ellenében pótolható. A bérlet elvesztését azonnal be kell jelenteni az üzemeltetőnek, aki új kártya kiadásával egyidejűleg az elvesztett bérletet érvényteleníti, az eredeti bérlet adatait, típusát, lejárati idejét, egyenlegét az új kártyához rendeli.

**353/2024. (X.29.) közgyűlési határozat**

Eger Megyei Jogú Város Önkormányzata Közgyűlése akként dönt, hogy az Eger belterület 4957/A/1 hrsz-ú, természetben az Eger, Jókai u. 5. szám alatt található 59 m2 alapterületű, üzlet megnevezésű, nem lakás céljára szolgáló helyiségre vonatkozó, az EVAT Egri Vagyonkezelő és Távfűtő Zrt. és a MAGYAR AUTÓKLUB (székhely: 1043 Budapest, Berda József u. 15. szám, nyilvántartási száma: 01-02-0000433, adószám: 19621140-2-41) között 2021. augusztus 1. napján létrejött bérleti szerződés 2024. október 31. nappal, közös megegyezéssel történő megszüntetéséhez hozzájárul azzal a feltétellel, hogy a Bérlő kártalanításként a szerződéskötéskor megfizetett 340.806,- Ft összegű óvadékról lemond, továbbá 3 havi bérleti díj 3 \* 152.967,- Ft nettó összeg + ÁFA, azaz 582.804,- Ft bruttó összeg megfizetésre kerül.

Egyben felkéri az EVAT Egri Vagyonkezelő és Távfűtő Zrt-t, mint az Eger belterület 4957/A/1 hrsz-ú ingatlan kezelőjét, hogy az ingatlan kapcsán nyílt versenyeztetési eljárás útján történő bérbeadásra vonatkozó előterjesztést dolgozzon ki és azt a soron következő Pénzügyi-, Gazdálkodási és Ügyrendi Bizottságra terjessze elő.

**Felelős:** EVAT Zrt.

**Határidő:** 2024. október 31.

**354/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat vagyonáról és a vagyongazdálkodásról szóló 33/2022. (XI.25.) számú önkormányzati rendelet (továbbiakban vagyonrendelet 37.§ (1) bekezdése alapján dönt az alábbi ingatlan nyílt versenyeztetési eljárás útján történő elidegenítéséről az alábbi pályázati felhívás szerint:

**Ajánlati felhívás**

Az EVAT Zrt. Eger Megyei Jogú Város Önkormányzata megbízásából meghirdeti az Önkormányzat tulajdonában lévő nem lakás célú helyiségeket nyilvános versenyeztetés útján történő értékesítésre

az önkormányzat vagyonáról és a vagyongazdálkodásról szóló 33/2022.(XI.25.) rendelet alapján az alábbiak szerint:

**Eger Megyei Jogú Város Önkormányzatának megbízása alapján az EVAT Zrt.   
2024. november 28-án 10.00 órakor nyilvános versenyeztetés útján értékesíti az**

**önkormányzati tulajdonban lévő alábbi nem lakás célú helyiséget**

**Kiírás tárgya**

|  |  |  |  |  |  |  |  |
| --- | --- | --- | --- | --- | --- | --- | --- |
| **Helyrajzi szám** | **Megnevezés** | **Funkció** | **Térmérték/m2** | **Tulajdoni hányad** | **Legalacsonyabb nettó eladási ár** | **Legalacsonyabb bruttó eladási ár** | **Pályázati biztosíték** |
| **5027/A/1** | **Dobó István utca 1. fsz. 1.** | **üzlet** | **68** | **1/1** | **84 201 000 Ft** | **84 201 000 Ft** | **8 420 100 Ft** |

A bruttó és a nettó eladási árak egyezőek, tekintettel arra, hogy Eger Megyei Jogú Város Önkormányzata az Áfa tv. 86. § (1) bekezdés j) pontja szerinti, adómentes körbe tartozó beépített ingatlan (ingatlanrész) és az ehhez tartozó földrészlet értékesítése kapcsán az Áfa tv. 88. §-a alapján történő adókötelessé tételre irányuló választással nem élt.

A pályázati biztosítékot 2024. november 27. 16.00 óráig kell befizetni az EVAT Zrt. Raiffeisen Banknál vezetett 12033007-00380027-00100007 számú számlájára.

A pályázati biztosíték befizetése egyúttal az induló vételárra történő ajánlattételnek minősül.

**Licitálás és eredményhirdetés időpontja:** **2024. november 28., 10:00 óra**

**Licitálás helye: Eger, Zalár J. u. 1-3.sz., EVAT Zrt. Tanácsterem**

**Licitlépcső:** 100.000,- Ft

**Szerződéskötés:** az eredményhirdetést követő 30 munkanapon belül

**Az ajánlatok bírálati szempontja: a** legmagasabb összegű ajánlat

**Ajánlati kötöttség:**

a szerződéskötés napjáig fennáll. Amennyiben a szerződés a nyertes pályázó érdekkörébe tartozó okból az eredményhirdetést követő 30 napon belül nem kerül aláírásra, úgy a pályázati biztosíték a kiírót illeti meg.

**Elővásárlási jog:**

* megilleti a Magyar Államot a nemzeti vagyonról szóló 2011. évi CXCVI. törvény 14. § (2) bekezdés alapján
* megilleti a tulajdonostársakat Társasházi Alapító Okirat VII. fejezete szerint

**Az ingatlan megtekinthetők:** előre egyeztetett időpontban

**Az ingatlan műszaki jellemzői:** lsd. 1. melléklet.

**A pályázati biztosíték kamatmentesen visszajár:**

* a kiírás visszavonásától,
* az eljárás eredménytelenségének megállapításától,
* a nyertes ajánlattevő kivételével az ajánlattevők részére az eredményhirdetéstől számított 15 napon belül.

**Nem jár vissza a pályázati biztosíték, ha:**

* az ajánlattevő az eljárás megkezdését követően visszalép
* az ajánlattevő az ajánlati kötöttség időtartama alatt az ajánlatát visszavonja,
* a szerződésnek a felhívásban megjelölt időn belüli megkötése neki felróható, vagy az érdekkörében felmerült más okból hiúsult meg.

Az Önkormányzat fenntartja azon jogát, hogy a nyertes ajánlattevő visszalépése esetén jogosult az eljárás soron következő helyezettjével szerződést kötni.

**Az Önkormányzat fenntartja azon jogát, hogy az eljárást eredménytelennek nyilvánítsa.**

**Az ajánlattevő a licit kezdetén az alábbi dokumentumokat köteles bemutatni a licit vezetőjének:**

* társas vállalkozás esetében 30 napnál nem régebbi cégkivonat és aláírási címpéldány legalább egyszerű másolatban,
* ha az ajánlattevő nem személyesen vesz részt a liciten (nem saját nevében licitál), akkor közokiratban vagy teljes bizonyító erejű magánokiratban foglalt képviseleti meghatalmazás,
* egyéni vállalkozó esetében a vállalkozói jogviszony nyilvántartásának hiteles igazolása,
* magánszemély esetében személyazonosság igazolására szolgáló dokumentumok,
* amennyiben az ajánlattevő a vételárat banki hitel igénybevételével kívánja kiegyenlíteni, szükséges az erre vonatkozó írásbeli nyilatkozata, valamint a választott hitelintézet által az adásvételi szerződés elvárt tartalmi elemeiről szóló tájékoztatás,
* a pályázónak igazolnia kell, hogy Eger Megyei Jogú Város Önkormányzata és az EVAT Zrt. felé nincs tartozása (Ennek igazolása az EVAT Zrt. részére benyújtott írásbeli nyilatkozat útján történik.);
* Az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 1. melléklet 21.4. pontja szerinti nyilatkozat (lsd. 2. és 3. melléklet);
* többes pályázó közös ajánlattétele esetén, egyetemleges felelősségre, továbbá a tulajdonszerzés arányára vonatkozó írásbeli nyilatkozata;
* A licit nyertese kijelenti, hogy az Eger, Dobó István utca 1. szám alatti Társasház 2015. július 23. napján kelt Társasház Tulajdont Alapító Okiratát továbbá a Szervezeti-Működési Szabályzatát megismerte, azt saját magára nézve kötelező érvényűnek tekinti (a hivatkozott dokumentumok megismerhetőek az EVAT Egri Vagyonkezelő és Távfűtő Zrt. székhelyén).

**A versenyeztetési eljárás szabályainak részleteit az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet és annak 1. melléklete tartalmazza.**

**Közzététel módja:** [**www.evatzrt.hu**](http://www.evatzrt.hu) **honlapon, Városi Televízió képújság, az Önkormányzat hivatalos hirdetőtáblája, Szuperinfo.hu online felület**

*A nyílt versenyeztetés eljárással kapcsolatban érdeklődni lehet az EVAT Zrt-nél az 511-735 telefonszámon.*

**Jelen hirdetmény nem minősül nyilvános ajánlattételnek!**

**A Közgyűlés felhatalmazza az EVAT Zrt-t a versenyeztetési eljárás megindítására, lebonyolítására, az eljárás eredményének megállapítására. Egyben felkéri az EVAT Zrt-t a nyertes pályázatokra vonatkozó teljes pályázati iratanyag Vagyongazdálkodási Iroda részére történő átadására, valamint a befolyt pályázati biztosíték összegének Önkormányzat részére történő átutalására.**

**A Közgyűlés felhatalmazza a Polgármestert a szükséges dokumentumok aláírására.**

**Felelős:** Vágner Ákos polgármester

Jegyző megbízásából:

dr. Nagy-Holló Eszter Jogi és Hatósági Iroda vezetője

Gazdasági Irodavezető

Juhász Éva Vagyongazdálkodási Iroda vezetője

EVAT Zrt.

**Határidő:** 2024. december 31.

**355/2024. (X.29.) közgyűlési határozat**

Eger Megyei Jogú Város Önkormányzata Közgyűlése az alábbiak szerint módosítja 576/2023. (X.26.) sz. határozatát:

### Eger Megyei Jogú Város Önkormányzata Közgyűlése az önkormányzat vagyonáról és a vagyongazdálkodásról szóló 33/2022 (XI.25) önkormányzati rendelet 18. § (4) b) pontja, valamint a 14.§ (1) bekezdés alapján az Eger, Érsek u. 10. sz. alatti, egri 4931/A/11 hrsz-ú ingatlanban található,

### - a bejárattól balra az első 24,5 m2 alapterületű műtermet Határ Attila (………………………….. alatti lakos),

### - a bejárattól balra a harmadik 24,5 m2 alapterületű, jelenleg üres műtermet Fejes Adrienn (…………………………..……..alatti lakos)

### kedvezményes használatába adja 2024. november 01. napjától 2 éves határozott időtartamra. A kedvezményes használók az ingatlan használatával kapcsolatos fenntartási és üzemeltetési költséget kötelesek megfizetni, illetve az általános forgalmi adó összegét, melynek alapja nettó 31.500 Ft/hó használati díj (Áfa összeg: 8.505 Ft/hó/fő). A használók vállalják, hogy műveiket évente egy alkalommal ingyenesen az önkormányzat rendelkezésére bocsátják kiállítás rendezése céljából.

**Felelős:** EVAT Zrt.

**Határidő:** 2024. november 30.

**356/2024. (X.29.) közgyűlési határozat**

Eger Megyei Jogú Város Önkormányzata Közgyűlése az önkormányzat vagyonáról és a vagyongazdálkodásról szóló 33/2022 (XI.25) önkormányzati rendelet 18. § (4) a) pontja, valamint a 14.§ (1) bekezdés alapján a 3300 Eger, Dobó u. 13. sz. alatti, egri 5004/1/A/2 hrsz-ú, 33 m2 alapterületű helységet a Siketek és Nagyothallók Országos Szövetsége (Bírósági nyilvántartási szám: 01-02-0000331, adószám: 19655031-2-42.; székhelye: 1068, Budapest, Benczúr u. 21.) kedvezményes használatába adja 2024. november 01. napjától 2026. október 31. napjáig 54.000,- Ft/hó+ÁFA használati díj fizetési kötelezettség mellett, ami évente a fogyasztói árindex mértékével emelkedik. Az első emelés 2025. májusában esedékes.

A használó az ingatlan fenntartásával, üzemeltetésével kapcsolatban felmerülő tényleges költségeket megtéríti.

**Felelős:** EVAT Zrt.

**Határidő:** 2024. november 30.

**357/2024. (X.29.) közgyűlési határozat**

Eger Megyei Jogú Város Önkormányzatának Közgyűlése a Heves Vármegyei Markhot Ferenc Oktatókórház és Rendelőintézet részére az Eger, Pozsonyi u. 14. I/11. szám alatti egy szobás 29 m2 alapterületű összkomfortos lakásra vonatkozóan továbbra is bérlőkijelölési jogot biztosít a következő feltételekkel:

1. A bérlőkijelölési jog időtartama - 2 évre- 2024. szeptember 1. napjától 2026. augusztus 31. napjáig biztosított.
2. A bérleti jogviszony időtartama legfeljebb a bérlőnek a Heves Vármegyei Markhot Ferenc Oktatókórház és Rendelőintézetnél fennálló jogviszony időtartama, de legfeljebb 2 év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

**Felelős:** Vágner Ákos polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. december 31.

**358/2024. (X.29.) közgyűlési határozat**

Eger Megyei Jogú Város Önkormányzatának Közgyűlése a Gárdonyi Géza Színház részére az Eger, Tárkányi Béla u. 2. II/8. szám alatti 1 + 2 félszobás 54 m2 alapterületű összkomfortos lakásra vonatkozóan továbbra is bérlőkijelölési jogot biztosít a következő feltételekkel:

1. A bérlőkijelölési jog időtartama - 2 évre- 2024. szeptember 1. napjától 2026. augusztus 31. napjáig biztosított.
2. A bérleti jogviszony időtartama legfeljebb a bérlőnek a Gárdonyi Géza Színháznál fennálló jogviszony időtartama, de legfeljebb 2 év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

**Felelős:** Vágner Ákos polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. december 31.

**359/2024. (X.29.) közgyűlési határozat**

Eger Megyei Jogú Város Önkormányzatának Közgyűlése a Harlekin Bábszínház részére

az Eger, Rákóczi út 8. IX/166. szám alatti 1 szobás 33 m2 alapterületű összkomfortos, az Eger, Rákóczi út 8. X/185. szám alatti 1 szobás 33 m2 alapterületű összkomfortos, az Eger, Rákóczi út 10. III/53. szám alatti 1 szobás 31 m2 alapterületű összkomfortos, az Eger, Rákóczi út 10. VI/112. szám alatti 1 szobás 33 m2 alapterületű összkomfortos, az Eger, Rákóczi út 10. X/193. szám alatti 1 szobás 31 m2 alapterületű összkomfortos, az Eger, Rákóczi út 10. X/196. szám alatti 1 szobás 33 m2 alapterületű összkomfortos lakásokra vonatkozóan továbbra is bérlőkijelölési jogot biztosít a következő feltételekkel:

1. A bérlőkijelölési jog időtartama - egy évre- 2024. szeptember 1. napjától 2025. augusztus 31. napjáig biztosított.
2. A bérleti jogviszony időtartama legfeljebb a bérlőnek a Harlekin Bábszínháznál fennálló jogviszony időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

**Felelős:** Vágner Ákos polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. december 31.

**360/2024. (X.29.) közgyűlési határozat**

Eger Megyei Jogú Város Önkormányzatának Közgyűlése a 309/2024. (X.03.) számú határozatát a következők szerint módosítja: Vágner Ákos polgármester illetményét 2024. október 01-i hatállyal, a Mötv. 71. § (2) és (6) bekezdéseinek megfelelően 1.300.000 Ft.-ban, a költségtérítését 195.000 Ft.-ban, míg a Kttv. 141. § (1)-(9) bekezdései alapján az idegennyelv-tudási pótléka összegét 23.200 Ft.-ban állapítja meg.

**Felelős**: Dr. Barta Viktor Jegyző

**Határidő:** azonnal

**361/2024. (X.29.) közgyűlési határozat**

Eger Megyei Jogú Város Önkormányzata Közgyűlése a 262/2024. (VI.27.) határozatában szerepelt Egri Triatlon Klub helyett Egri Futó és Triatlon Klub, míg az Eszterházy Károly Egyetem Diák- és Szabadidősport Club – Férfi vízilabda szakosztály helyett Eszterházy Károly Katolikus Egyetem Diák- és Szabadidősport Club – Férfi vízilabda szakosztálynak ítéli meg a korábban elfogadott támogatást. A támogatás összege az Önkormányzat 2024. évi költségvetése II/15/1/1/5/K címszámán rendelkezésre áll.

**Felelős:** Vágner Ákos polgármester megbízásából:

Vincze Adrienn Gazdasági Iroda irodavezető

Dr. Kormos Ádám Kabinet Iroda irodavezető

**Határidő:** 2024. december 31.

**362/2024. (X.29.) közgyűlési határozat**

Eger Megyei Jogú Város Önkormányzata Közgyűlése elfogadja, hogy Eger Megyei Jogú Város Önkormányzata 2025. évben csatlakozzon a Bursa Hungarica Felsőoktatási Önkormányzati Ösztöndíjpályázathoz és kötelezettséget vállaljon arra, hogy az ösztöndíjak fedezetéül a 2025. évi költségvetésében 6.000 E Ft-ot biztosítson. A Közgyűlés felhatalmazza a Polgármestert a Csatlakozási nyilatkozat aláírására.

**A Csatlakozási nyilatkozat aláírásáért:**

**Felelős:** Vágner Ákos polgármester

**Határidő:** 2024. október 30.

**A 2025. évi költségvetésben kötelezettségvállalásáért:**

**Felelős:** Dr. Barta Viktor jegyző megbízásából:

Vincze Adrienn irodavezető

**Határidő:** 2025. évi költségvetés

**.**

**363/2024. (X.29.) közgyűlési határozat**

Eger Megyei Jogú Város Önkormányzata Közgyűlése megállapítja, hogy Eger Megyei Jogú Város Önkormányzatának az egri nemzetiségi önkormányzatokkal kötött együttműködési megállapodásai a nemzetiségek jogairól szóló 2011. évi CLXXIX. törvény szerinti felülvizsgálatának eredményeképpen módosításra szorulnak és azokat az 1. melléklet szerinti tartalommal elfogadja.

**Felelős:** Dr.Nagy-Holló Eszter

**Határidő:** Azonnal